Poštovani!

Otvorili smo novu mail adresu namijenjenu za konzultacije s liječnicima obiteljske medicine. Liječnici OM mogu uputiti svoje upite na e-mail adresa: pulmologija.A5@kbco.hr

Odgovor na upit dobiti će u obliku elektronskog nalaza koji će biti poslan putem CEZIHA. Uz navedeni upit LOM trebaju poslati uputnicu A5 elektronski. Istu je također potrebno skenirati i poslati na e-mail interni.rezervacije1@kbco.hr ili je faksirati na broj 031 512 209 (s obzirom da CEZIH nekada nije dostupan i potrebno je ručno upisati).

Na uputnicu A5 odgovarati će se isključivo na upit liječnika OM. Za savjete bolesnicima vezanim uz kroničnu pulmološku bolest zbog koje se odranije liječe preko Zavoda za pulmologiju postoji telefonska linija na stanicama KBC Osijek.

Liječnik pulmolog koji je taj dan zadužen za kliničke upite preko maila, učiniti će uvid i odgovoriti elektronskim nalazom (na uputnicu A5) u BIS-u. Ukoliko ne postoji adekvatna uputnica nećemo moći odgovoriti na upit.

Molimo liječnike OM da zahtjeve za konzultaciju upućuju jasno i ne preopširno, a da pri tom navedu vodeće simptome i klinički nalaz i činjenice bitne za tijek bolesti, te prilože potrebnu dokumentaciju bez slikovnih zapisa (LOM se trebaju voditi prema interpretaciji odnosno opisima radiologa jer pulmolozi nemaju odgovarajuću opremu za kvalitetnu analizu slikovnih zapisa, a pored toga otvaranje slikovnih zapisa iziskuje mnogo vremena, a nekada nije niti moguće).

S poštovanjem,

Voditeljica Zavoda za pulmologiju KBC Osijek

Sanda Škrinjarić Cincar